1] Phishing

Kahulugan ng kataga: Phishing (Pribadong datos + pangingisda) ay isang pinaghalong salitang nangangahulugang isang krimeng cyber kung saan nakikipag-ugnayan sa puntirya sa pamamagitan ng  mga aparatong pang-impormasyon at komunikasyon ang isang nagpapanggap bilang isang lehitimong institusyon upang bitagin ang mga indibiduwal sa isang pakanang panlilinlang. Maaari itong maparusahan bilang krimeng panlilinlang o panraraket sa ilalim ng Batas Kriminal

* Artikulo 347 ng Batas Kriminal (Panloloko)

(1)	Parurusahan ang isang taong nanlilinlang ng ibang tao, at saka nangunguha ng ari-arian o pinansiyal na pakinabang mula sa iba, ng pagkakakulong nang may paggawa nang hindi hihigit sa sampung taon o multang hindi hihigit sa KRW 20 milyon.

① Ang phishing ay isang krimeng kaugnay ng panlilinlang na naglalayong iscam ang ari-arian ng ibang tao.

② Ito ay isang natatanging krimeng panlilinlang na nangyayari sa larangan ng pananalapi sa pamamagitan ng mga di-harapang transaksyon,

③ gamit ang mga aparatong pang-impormasyon at komunikasyon.

2] Mga pangunahing uri

1. Mga mapanlinlang na scam batay sa pag-iimbento na nadukot o napinsala ang isang bata sa isang aksidente

[Mga pamamaraan ng panlilinlang na ginagamit] Nagpapanggap ang maysala bilang isang batang tumatawag sa kanyang magulang para humingi ng tulong (upang magpadala ng pera agad-agad) pagkatapos mapinsala sa isang aksidente o madukot. Kabilang sa mga pag-iimbentong ginagamit nang madalas ay nadukot na bata habang papauwi mula sa paaralan; nasaktan ang isang anak na nasa militar dahil sa isang aksidente; isang batang nadukot o napinsala dahil sa isang aksidente sa ibang bansa habang nag-aaral.

2. Humihiling sa messenger na magpadala ng pera, at sinasabing kakilala siya ng kinauukulang bata

[Mga pamamaraan ng panlilinlang na ginagamit] Humihiling sa magulang na magpadala ng pera agad-agad, at pinalalabas na para ito sa pag-aareglo ng huwad na paghahabol sa danyos nang pribado mula sa isang aksidenteng pantrapiko gamit ang isa-sa-isang dialogo o memo sa pamamagitan ng ID at hudyat na nakuha mula sa hacking;

3. Mga mapanlinlang na scam kaugnay ng utang sa tarheta o deposito sa bangko, gamit ang pagbabangkong Internet

[Mga pamamaraan ng panlilinlang na ginagamit] Kinukuha ng maysala ang impormasyong kaugnay ng tarhetang pangkredito ng biktima kabilang ang numero, hudyat, numero ng CVC at impormasyong kaugnay ng pagbabangkong Internet (hal. ID, hudyat, numero ng account, hudyat ng awtorisadong sertipiko, numero ng tarhetang pangseguridad, atbp.) sa pamamagitan ng pagnanakaw ng mga pangalan o pagbunyag ng impormasyon o kasinungalingan o inaareglo ang pagkuha ng utang sa tarheta gamit ang pangalan ng biktima at ipinalilipat sa account ng maysala.

4. Mga mapanlinlang na scam upang mangikil ng deposito sa bangko, atbp., gamit ang imbentong apurahang mensaheng tekstong ipinadala ng isang institusyong pinansiyal o Serbisyong Pangangasiwang Pinansiyal (FSS)

[Mga pamamaraan ng panlilinlang na ginagamit] Nagpapadala ang maysala ng imbentong mensaheng teksto, na pinalalabas na isang pampublikong pabatid (hinggil sa pag-update ng seguridad, pagtingin ng pagbunyag ng impormasyon, atbp.) na ipinadala mula sa isang institusyong pinansiyal o FSS, nilalansi ang biktima na maghandog ng impormasyon sa kanyang transaksyong pinansiyal, at kumukuha ng utang sa pangalan ng biktima gamit ang nasabing impormasyon.

5. Pagkuha sa impormasyong telebanking ng biktima sa pamamagitan ng pakikipag-usap sa telepono at pangingikil ng pera

[Mga pamamaraan ng panlilinlang na ginagamit] Tatawag ang maysala sa isang matanda (karamihan sa kanila ay nasa edad 50 hanggang 70), kinukuha ang impormasyong telebanking (tulad ng numero ng pagpaparehistro bilang residente, mga hudyat para sa pagpapadala ng pera at libreta ng bangko, seryeng numero ng tarhetang pangseguridad, palahudyatan ng tarhetang pangseguridad, atbp.) sa pamamagitan ng pagnanakaw ng mga pangalan, pagbunyag ng impormasyon, o pag-iimbento, at saka inaareglo ang pagkuha ng utang sa tarhetang pangkredito sa pangalan ng biktima o pagpapalipat ng pera mula sa account ng biktima tungo sa account ng maysala.

6. Pagscam sa biktima na magpunta sa isang ATM para sa pangingikil ng pera

[Mga pamamaraan ng panlilinlang na ginagamit] Tatawag ang nagpapanggap na maysala na mula siya sa isang ahensiyang nag-iimbestiga, at nag-iimbento na kailangang pumunta ng biktima sa isang ATM  bilang pangkaligtasang hakbang hinggil sa kanyang account sa bangko dahil sa nangyaring kasong kriminal, at saka nangingikil ng pera sa pamamagitan ng pagpapagamit sa biktima ng ATM.

[Mga pamamaraan ng panlilinlang na ginagamit] Tatawag ang nagpapanggap na maysala na mula siya sa isang opisyal na ahensiya (hal. NTS, NHIC, o NPS) sa biktima, at nag-iimbento na kailangang pumunta ng biktima sa isang ATM para maibalik sa kanya diumano ang mga sobrang singil na buwis, bayad sa seguro, hulog sa pensiyon, atbp., at saka nangingikil ng pera sa pamamagitan ng pagpapaaccess ng ATM sa biktima.

7. Pagscam sa biktima na maglipat ng pera sa account ng maysala

[Mga pamamaraan ng panlilinlang na ginagamit] Nagpapanggap ang maysala na mula siya sa isang opisyal na ahensiya (hal. tanggapan ng pampublikong tagausig, pulis, FSS, atbp., na nag-iimbento na may nagtangkang kumuha ng pera mula sa account ng biktima, at saka nangingikil ng pera sa pamamagitan ng pagpapalipat sa biktima ng pera sa account ng maysala, at sinasabing kinakailangan iyon upang matukoy ang aktuwal na transaksyong paglilipat.

[Mga pamamaraan ng panlilinlang na ginagamit] Tumatawag ang maysala sa mag-aaral o magulang at pinagbabayad siya ng matrikula sa paaralan, at pinalalabas na mula sa paaralan ang tumatawag, sa account ng maysala.

8. Pangingikil ng perang utang sa tarheta, gamit ang ARS at impormasyon sa tarhetang pangkreditong ilegal na nakuha

[Mga pamamaraan ng panlilinlang na ginagamit] Kumukuha ang maysala ng utang sa tarheta sa pangalan ng biktima sa pamamagitan ng pagnanakaw ng mga pangalan, pagbunyag ng impormasyon, o pag-iimbento, at iniiscam ang biktima na maghandog ng impormasyong tulad ng numero ng tarhetang pangkredito, hudyat, numero ng CVC, atbp., at saka inaareglo ang paglilipat ng pera sa account ng maysala.

9. Pangingikil ng pera sa pamamagitan ng pagscam sa biktima sa pamamagitan ng pagpapanggap

[Mga pamamaraan ng panlilinlang na ginagamit] Pinapapaniwala ng maysala ang biktima na totoo ang huwad na sitwasyong nilikha ng maysala sa pamamagitan ng pagpapanggap bilang isang mapagkakatiwalaang tao, tulad ng empleyado ng bangko, opisyal ng pulis, atbp., at saka mangingikil ng pera mula sa biktima

10. Pangingikil ng pera sa pamamagitan ng pag-iimbento na nagkaroon ng pagkakamali sa pagpapadala para sa pagbabayad ng mga produkto

[Mga pamamaraan ng panlilinlang na ginagamit] Nakikipag-ugnayan ang maysala sa biktima, at sinasabing nagpadala siya ng pera para bayaran ang mga produkto o singilin sa otel, atbp. at saka nakikipag-ugnayang muli sa biktima kalaunan, at nag-iimbento na may pagkakamali sa pagpapadala at humihiling ng pagbabalik o pagbabayad ng kaibahan.

Mula sa: FSS (www.fss.or.kr)